**КУЛТУРНА ПРОГРАМА**

**НА ЧИТАЛИЩЕ“НИКОЛА ВАПЦАРОВ - 1894“ – гр.БАНСКО ЗА 2019 ГОДИНА**

Читалище“Никола Вапцаров-1894“ е най-големият културен институт,който организира културния живот и изпълнява културната политика на община Банско.Читалището организира събития,които формират културния облик и идентичност на града ни.То пази старите празници на своя град и до тях надгражда нови и модерни културни практики.Съгласно чл.26 а,ал.1 от Закона за народните читалища,читалището внася предложения и насоки за дейността си пред кмета на Община Банско.

През 2019 година читалище „Никола Вапцаров-1894“ ще продължи да работи в изпълнение на следните основни цели и дейности

**Основни цели**

-да опазва културно-историческото наследство и националните традиции

-да съдейства за развитие на културния туризъм в общината и изпълнява стратегията за развитие на туризма в община Банско ,чрез максимално използване на богатото културно-историческо наследство и местните традиции,да подпомага дейността по издирване и съхраняване на фолклорното наследство,етнографията,краезнанието на територията на града

- да разшири съдържателния и социалния обхват на читалищната дейност,с цел привличане на по широк кръг население

-да разработва и реализира инициативи/проекти за общностно/местно развитие и финансиране на читалищна дейност

-да работи за осигуряване на по-добра ,по-съвременна образователна, социална и информационна среда на населението

-да поддържа активно партньорство с общинската администрация, както и с културни институции, училища и бизнеса за взаимна полза

**Основни дейности**

**Библиотечна дейност**

* Комплектуване на библиотечния фонд съобразно читателските интереси
* Участие на библиотеката в програми и проекти
* Разширяване дейността на библиотеката чрез провеждане на различни форми на културно – масова дейност

**Културно-масова дейност**

-осъществяване на културния календар за читалищните прояви

- повишаване на художественото и жанрово разнообразие на културните мероприятия

-провеждане на мероприятия,свързани със съхраняването, развитието и популяризирането на местни традиции и обичаи

- участие в културни прояви от местен,национален и международен характер,организирани от общината

**Любителско художествено творчество**

-активно участие на любителските състави и изпълнители в културно-масовите събития на общината

- създаване на нови, съвременни форми на любителското творчество, отговарящи на интересите на младото поколение и осигуряване на условия на тяхното развитие

- повишаване на художествено-творческото ниво на културния продукт

- активно участие на любителските състави и индивидуални изпълнители в национални и международни културни прояви, фестивали, конкурси и др.

**Обучение и квалификация**

* Участие на щатните работници в читалището в семинари, обучения и др. свързани с повишаване квалификацията им по основните читалищни дейности

**КУЛТУРЕН КАЛЕНДАР ЗА 2019 ГОДИНА**

**м.януари**

1 януари -Традиционен кукерски празник.Съвместна проява на община Банско и читалище „Никола Вапцаров 1894“

21 януари – Участие с програма на читалището в организираната от община Банско среща с жените,станали майки през годината,по повод Деня на родилната помощ „Бабинден“

**м.февруари**

„Левски в българската литература” – литературно четене с ученици от горните класове

14 февруари - Музикално –поетична вечер“Вино,любов и още нещо“

**м.март**

1 март„…Те правят празниците на другите“-честване на 1-ви март-Ден на самодееца

1 март -Концерт –продукция на класа по пиано при читалището,по случай празника на баба Марта и Деня на самодееца

1 март -Работилница на баба Марта. Изложба на мартеници.

3 март - Честване на 141 год. от Освобождението на България от турско робство и Националния празник на Р България

8 март - Честване на Деня на жената-8 март ,съвместна проява на читалище и община

**м.април**

Седмица на детската книга – литературни четения с ученици от началните класове

21 април – „Букет за Цветница“- празничен концерт

25 април - Фолклорна обредност-как се боядисват великденски яйца и месят обредни хлябове в Банско,съвместна проява на читалище и музеен комплекс Банско

28 април -Празничен Великденски концерт и конкурс за най-здраво великденско яйце ,съвместна прояна на община Банско и читалището

**м.май**

9 май - Честване на Деня на Европа.

24 май -Концерт „Напред,науката е слънце“ по случай 24 май – Ден на славянската писменост, на българската просвета и култура и Ден на народните читалища

„Любими книги от любими автори” – изложба на популярни детски издания

**м.юни**

1 юни „Любимо ,мое детство “- прояви, посветени на Деня на детето-1-ви юни,съвместни прояви с общината

1-9 юни -Концерт – продукции на класовете на Детската школа по изкуствата в читалището

„Любими книги от любими автори” – изложба на популярни детски издания

2 юни - „…Жив е той“- честване на Деня на Ботев и загиналите за свободата на България,съвместна проява на читалището и община Банско

**м.юли**

23 юли - Честване 77 години от разстрела на Никола Вапцаров,съвместна проява на музеен комплекс,община Банско и читалището

**м.август**

2 август - Тържествено честване на 116 годишнината от Илинденско - Преображенското въстание.Съвместна проява на община Банско и читалище.

**м.септември**

6 септември -Честване на Съединението на Княжество България и Източна Румелия,съвместна проява на читалище и община

22 септември - Честване на Деня на независимостта на България,съвместна проява на читалище и община

Открит урок,по повод 100 години от рождението на Николай Хайтов

**м.октомври**

1 – 5 октомври - Прояви ,посветени на Деня на Банско-концерти, срещи, изложби и др.

10-15 октомври - Прояви,посветени на 125 години читалищно дело в Банско

Концерт – спектакъл „Светилник под гордия Пирин“

**м.ноември**

1 ноември -„Поклон вам, будители народни“ – честване Деня на народните будители ,съвместна проява на читалището,общината и училищата в град Банско

„Будители от Банско” – открит урок с ученици от средните класове

**м.декември**

7 декември -Честване на 110 години от рождението на Никола Вапцаров,съвместна проява на община Банско,Музеен комплекс и читалище

„Бяла Коледа” – литературно четене с ученици от началните класове

5 – 25 декември - Традиционни зимни празници, Коледни тържества и Новогодишни концерти – продукции на клосовете в школата при читалището

През 2019 год. читалище“Никола Вапцаров 1894“ ще организира и други културни събития ,чествания и концерти . Библиотеката ще организира срещи с писатели, представяния на нови книги, изложби на книги и рисунки, свързани с популярни издания и литературни герои.

**Настоящата програма ще се допълва и актуализира в месечните планове на читалище“Никола Вапцаров 1894“**